Սիմենս (չափման միավոր)

Սիմենս (նշանակումը՝ Սմ, S), էլեկտրական հաղորդականության չափման միավոր Միավորների միջազգային համակարգում, այս մեծությունը հակադարձ է Օհմին։

Միավորը անվանվել է գերմանացի գիտնական և գործարար Վերներ ֆոն Սիմենսի պատվին։

1 սիմենսը հավասար է էլեկտրական շղթայի այն տեղամասի էլեկտրահաղորդականությանը, որի դիմադրությունը 1 օհմ է։ XIX դ․ սիմենս անունով հայտնի է եղել էլեկտրական դիմադրության՝ այժմ գործածությունից դուրս եկած միավոր, որը հավասար է եղել 1 մ երկարություն և 1 մմ² մակերեսով լայնական կտրվածք ունեցող սնդիկի սյան դիմադրությանը՝ 0°C ջերմաստիճանում։ 

Կատեգորիա:Չափման միավորներ
Կատեգորիա:Միավորների միջազգային համակարգ